CELEX: 32022R0057
Language: sk
Date: 2022-01-14 00:00:00
Title: Vykonávacie nariadenie Komisie (EÚ) 2022/57 zo 14. januára 2022, ktorým sa mení vykonávacie nariadenie (EÚ) 2019/1379, ktorým sa ukladá konečné antidumpingové clo na dovoz bicyklov s pôvodom v Čínskej ľudovej republike po jeho rozšírení na dovoz bicyklov odosielaných z Indonézie, Malajzie, zo Srí Lanky, z Tuniska, Kambodže, Pakistanu a Filipín bez ohľadu na to, či majú alebo nemajú deklarovaný pôvod v týchto krajinách, po revíznom prešetrovaní pred uplynutím platnosti podľa článku 11 ods. 2 nariadenia (EÚ) 2016/1036

17.1.2022   
               
               
                  SK
               
               
                  Úradný vestník Európskej únie
               
               
                  L 10/15
               
            
         VYKONÁVACIE NARIADENIE KOMISIE (EÚ) 2022/57
         zo 14. januára 2022,
         ktorým sa mení vykonávacie nariadenie (EÚ) 2019/1379, ktorým sa ukladá konečné antidumpingové clo na dovoz bicyklov s pôvodom v Čínskej ľudovej republike po jeho rozšírení na dovoz bicyklov odosielaných z Indonézie, Malajzie, zo Srí Lanky, z Tuniska, Kambodže, Pakistanu a Filipín bez ohľadu na to, či majú alebo nemajú deklarovaný pôvod v týchto krajinách, po revíznom prešetrovaní pred uplynutím platnosti podľa článku 11 ods. 2 nariadenia (EÚ) 2016/1036
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) 2016/1036 z 8. júna 2016 o ochrane pred dumpingovými dovozmi z krajín, ktoré nie sú členmi Európskej únie (1), a najmä na jeho článok 14 ods. 1,
         keďže:
         
                     (1)
                  
                  
                     Dovoz bicyklov s pôvodom v Čínskej ľudovej republike podlieha konečným antidumpingovým clám uloženým vykonávacím nariadením Komisie (EÚ) 2019/1379 (2).
                  
               
                     (2)
                  
                  
                     Spoločnosť Oyama Bicycles (Taicang) Co.,Ltd (ďalej len „Oyama“), doplnkový kód TARIC (3) B773, podliehajúca individuálnej antidumpingovej colnej sadzbe vo výške 0 % informovala Komisiu, že vzhľadom na potreby rozvoja svojej podnikateľskej činnosti zmenila názov na Oyama Technology (Jiangsu) Co.,Ltd a rozšírila rozsah svojho podnikania aj na „výskum a vývoj motora a jeho kontrolného systému“. Spoločnosť po zmene svojho názvu (4) požiadala 23. novembra 2020 Komisiu o potvrdenie, že zmena názvu nemá vplyv na jej právo využívať výhody individuálnej antidumpingovej colnej sadzby, ktorá sa na ňu uplatňovala pod jej predchádzajúcim názvom.
                  
               
                     (3)
                  
                  
                     Komisia preskúmala informácie v spise a dospela k záveru, že zmena názvu bola 3. novembra 2020 riadne zaregistrovaná príslušnými orgánmi (Taicang City Market Supervision & Administration Bureau) a neviedla k vytvoreniu nových vzťahov s inými skupinami spoločností, ktoré Komisia neprešetrila. Táto zmena názvu teda nemá žiadny vplyv na zistenia vo vykonávacom nariadení (EÚ) 2019/1379, a konkrétne na sadzbu antidumpingového cla, ktorá sa na spoločnosť uplatňuje.
                  
               
                     (4)
                  
                  
                     Komisia vzhľadom na úvahy v predchádzajúcom odôvodnení usúdila, že je vhodné zmeniť vykonávacie nariadenie (EÚ) 2019/1379, aby sa zohľadnil zmenený názov spoločnosti, ktorej bol predtým pridelený doplnkový kód TARIC B773, a že táto zmena názvu by mala byť účinná od dátumu registrácie, t. j. od 3. novembra 2020.
                  
               
                     (5)
                  
                  
                     Opatrenia stanovené v tomto nariadení sú v súlade so stanoviskom výboru zriadeného článkom 15 ods. 1 nariadenia (EÚ) 2016/1036,
                  
               PRIJALA TOTO NARIADENIE:
         
            Článok 1
            
               1.   Článok 1 ods. 2 vykonávacieho nariadenia (EÚ) 2019/1379 sa mení takto:
               
                           „Oyama Bicycles (Taicang) Co. Ltd.“
                        
                        
                           B773
                        
                     sa nahrádza textom
               
                           „Oyama Technology (Jiangsu) Co.,Ltd“
                        
                        
                           B773
                        
                     
            
               2.   Doplnkový kód TARIC B773, ktorý bol predtým pridelený spoločnosti Oyama Bicycles (Taicang) Co. Ltd, sa od 3. novembra 2020 uplatňuje na spoločnosť Oyama Technology (Jiangsu) Co., Ltd.
            
            
               3.   Akékoľvek konečné clo na dovoz výrobkov, ktoré vyrobila spoločnosť Oyama Technology (Jiangsu) Co.,Ltd, nad rámec antidumpingového cla stanoveného v článku 1 ods. 2 vykonávacieho nariadenia (EÚ) 2019/1379, pokiaľ ide o spoločnosť Oyama Bicycles (Taicang) Co. Ltd, sa vráti alebo odpustí v súlade s platnými colnými predpismi.
            
         
         
            Článok 2
            Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.
         
         
            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 14. januára 2022
            
               
                  Za Komisiu
               
               
                  predsedníčka
               
               Ursula VON DER LEYEN
            
         
         
            (1)  Ú. v. EÚ L 176, 30.6.2016, s. 21.
         
            (2)  Vykonávacie nariadenie Komisie (EÚ) 2019/1379 z 28. augusta 2019, ktorým sa ukladá konečné antidumpingové clo na dovoz bicyklov s pôvodom v Čínskej ľudovej republike po jeho rozšírení na dovoz bicyklov odosielaných z Indonézie, Malajzie, zo Srí Lanky, z Tuniska, Kambodže, Pakistanu a Filipín bez ohľadu na to, či majú alebo nemajú deklarovaný pôvod v týchto krajinách, po revíznom prešetrovaní pred uplynutím platnosti podľa článku 11 ods. 2 nariadenia (EÚ) 2016/1036 (Ú. v. EÚ L 225, 29.8.2019, s. 1).
         
            (3)  Integrovaný sadzobník Európskej únie.
         
            (4)  Oznámenie o schválení zmeny registrácie úradom Taicang City Market Supervision & Administration Bureau (úrad pre dohľad nad trhom a správu trhu mesta Taicang), zmena zahraničnej investičnej spoločnosti, registračné č. 11030002 z 3. novembra 2020.